Lav et referat af nedenstående tekst:

Tekst:
En mand hjalp sidste efterår sin kammerat i Hurup i Thy med at begå selvmord, og det er han tirsdag blevet straffet for. 60 dages ubetinget fængsel nåede en dommer i Thisted tirsdag eftermiddag frem til i den sjældne sag. - Han er meget lettet over, at det er overstået, siger den dømtes forsvarer, Peter Hjørne. Sidst en person i Danmark blev dømt for medvirken til, at en anden berøver sig selv livet, var i 1991, oplyser advokaten. Manden, der fik hjælp til at begå selvmord, blev 46 år og var førtidspensionist. Han blev fundet død i sit hjem 15. oktober sidste år. Den nu dømte skaffede to gram heroin og citronsyre, og blandingen kom i en sprøjte. Det var den 46-årige selv, der trykkede på sprøjten. Oprindeligt var den nu dømte sigtet for manddrab, men da han var blevet løsladt fra arresten, følte han sig chikaneret i lokalområdet, hvor folk tog billeder af ham. - Han flyttede langt ud på landet, siger advokaten. - Det er egentlig mærkeligt, at det er en straf at medvirke til en handling, som er lovlig. Det kan man godt stille spørgsmålstegn ved, bemærker Peter Hjørne. /ritzau/

Referat:
60 dages fængsel til mand, der assisterede sin kammerat i Hurup i Thy med at tage en overdosis.